RESEP: Impala-rugstring op die kole met shiraz, konfyt | Netwerk24
Die rugstring word eers op die kole geseël wat dit ’n heerlike rokerige en gebraaide geur gee en word dan in die oond klaar gaargemaak.
Foto’s: MARTELIZE BRINK
200 ml eendvet (kan met botter vervang word)
1 kg impala-rugstring (dit kan met byvoorbeeld springbok of gemsbok vervang word)
1 mediumgrootte ui, fyn gesny
2 takkies vars tiemie (of ’n teelepel droë tiemie)
1 t. botter
sout en peper na smaak (voeg sout aan die einde van die kookproses by, indien nodig)
Meng die eendvet met die worcestersous, suurlemoen, sout en peper.
Maak jou vuur en wag tot jy met lekker warm kole sit.
Smeer die rugstring met die eendvet-mengsel en hou die res byderhand om die rugstring te bedruip terwyl dit op die kole seël.
Wees versigtig, die eendvet sal die vuur laat opvlam. Dit sal ook die rugstring maklik laat brand indien jy dit nie dophou nie.
Braai die rugstring aan alle kante vir ongeveer vier minute of totdat dit karamelliseer en ’n bruin, bros kleur ontwikkel.
Plaas die rugstring in die oond en bak vir 15-20 minute. Toets met ’n kostermometer of die vleis gaar is deur dit so twee sentimeter in die vleis in te druk. Mik vir 50-55°C vir die vleis om pienk binne in te wees. Vir medium tot gaar, 60°C.
Vir gaste wat van ’n gaarder vleis hou, kan hul aparte porsies weer in die oond gaan of in ’n pan gaarder gebraai word.
Vir die sous: Plaas die fyn ui in ’n pan, voeg twee koppies kookwater by en kook tot die ui deurskynend is en die water afgekook het. Dit maak die ui sag en soet.
Voeg die res van die bestanddele by die pan en prut totdat die sous gehalveer het.
Roer die botter aan die einde by.
Sny die rugstring in porsies en bedien met die sous.
Meer oor: Resep | Kos En Wyn | Versnit
RESEP: Dís mos KOS!